Az 1941. május 20-án kezdődött krétai csatában (Merkúr hadművelet) a Malemenél történt kiugrás után súlyosan megsérült, és repülővel egy athéni Luftwaffe tábori kórházba szállították. Felépülése után zászlóaljparancsnokként szolgált a tunéziai harcokban és a keleti fronton. Az itteni, ellenséggel szemben mutatott bátorságáért 1944. november 25-én Lovagkeresztjéhez megkapta a tölgyfalombokat is. Korábban, 1943. október 17-én már kitüntették a Német Aranykereszttel. A háború végét a nyugati fronton, a 18. ejtőernyős ezred parancsnokaként, őrnagyi rangban élte meg.